Archigram
Store norske leksikon,Kunst og estetikk,Arkitektur og landskap,Arkitekter og arkitektur-institusjoner,Internasjonale arkitekturinstitusjoner
Archigram var en britisk arkitektgruppe som i 1960-årene og frem til midten av 1970-årene presenterte flere superteknologiske arkitektur- og byplanvisjoner i tidsskriftet Archigram.
Gruppen bestod av Warren Chalk (1927–1988), Peter Cook (født 1936), Dennis Crompton (født 1935), David Greene (født 1937), Ron Herron (1930–1994) og Michael Webb (født 1937). I 1963 holdt de en felles utstilling i London kalt Living City.Gruppen forfektet arkitektur de selv anså som samtidsarkitektur, men som av andre er regnet som teknologisk utopiarkitektur med røtter i futurismen.Archigrams medlemmer har undervist ved The Architectural Association School of Architecture (AA) i London. Archigram har mye til felles med den japanske metabolist-gruppen. Noen av Archigrams ideer er ført videre i Centre George Pompidou i Paris (1977, arkitektene Renzo Piano & Richard Rogers). Archigram var også tittelen på en årspublikasjon redigert av Peter Cook.Den engelske arkitekturkritikeren Reyner Banham uttalte om Archigram: «Theoretic propositions? You must be joking. Archigram is short on theory, long on draughtsmanship and craftsmanship. They’re in the image business and they have been blessed with the power to create some of the most compelling images of our time.» Les mer i Store norske leksikon futurisme metabolister Arkitektur i Storbritannia Litteratur Peter Cook: Architecture: Action and Plan, London og New York 1967.